Vjatšeslav Gaizer

Vjatšeslav Mihailovitš Gaizer (komiksi ja , s. 28. joulukuuta 1966 Inta) oli Venäjään kuuluvan Komin tasavallan päämies vuosina 2010–2015.

Vjatšeslav Gaizer valmistui Moskovan talous- ja tilastoinstituutista vuonna 1991. Vuonna 1999 hän suoritti rahoitusalan tutkinnon Moskovan talous-, tilasto- ja tietojenkäsittely-yliopistossa.

Vuodesta 1991 lähtien Gaizer työskenteli pankkialalla. Vuonna 2002 hänestä tuli Komin tasavallan valtiovarainministerin ensimmäinen sijainen ja vuonna 2003 valtiovarainministeri. Vuosina 2004 ja 2009 hänet nimitettiin Komin tasavallan päämiehen sijaiseksi.

Tammikuussa 2010 Komin tasavallan valtioneuvosto vahvisti Venäjän presidentin Dmitri Medvedevin esityksen Gaizerin nimittämisestä tasavallan päämieheksi. Hän astui virkaan 15. tammikuuta 2010.

Kansallisuudeltaan Gaizer on komi. Hän on naimisissa ja hänellä on kaksi lasta.

Vuonna 2015 Gaizer ja hänen 18 liittolaistaan pidätettiin syytettyinä valtion omaisuuden laajamittaisesta varastamisesta.

Lähteet

Aiheesta muualla
 Lyhyt elämäkerta Komin tasavallan sivustolla  
 Gaizer Case  Crime Russia

Komilaiset poliitikot
Venäjän federaation kuvernöörit ja aluejohtajat
Vuonna 1966 syntyneet
Elävät henkilöt